# PIRKIMO SĄLYGŲ PRIEDAS „KOKYBĖS KRITERIJAI IR JŲ VERTINIMAS“

# 1. BENDROSIOS NUOSTATOS

1.1. Perkančiosios organizacijos neatmesti pasiūlymai vertinami pagal kainos ir kokybės santykį šiame priede nurodyta tvarka.

1.2. Ekonomiškai naudingiausias pasiūlymas – tai pasiūlymas, kurio vertinimui naudojama kaina, apskaičiuota pagal toliau nustatytus pasiūlymų vertinimo kriterijus ir sąlygas, yra mažiausia.

# 2. PASIŪLYMŲ VERTINIMO KRITERIJAI

2.1. Pasiūlymų eilė nustatoma kainos didėjimo tvarka atsižvelgiant į ekonominio vertinimo metu gautus balus. Taikomi šie vertinimo kriterijai ir jų reikšmės:

Ekonominio naudingumo balų skaičiavimo formulė:

**ENtiekėjo = Kainatiekėjo – (StPrtiekėjo1+ StPrtiekėjo2)**

Kainatiekėjo - tai Tiekėjo pasiūlyta kaina pirkimo metu

StPrtiekėjo - tai piniginė vertė eurais, kuri bus skaičiuojama tiesiogiai už šias reikšmes:

|  |  |  |
| --- | --- | --- |
| **1. Statinio projekto vadovo patirtis:** | | |
| ***Tiekėjo sutarties vykdymui paskirtas neypatingojo ir (ar) ypatingojo statinio projekto vadovas (turintis teisę eiti pareigas statinių grupėje/pogrupyje negyvenamieji pastatai (specialiosios paskirties pastatai)[[1]](#footnote-1)) turi darbo patirtį gyvenamosios ir (ar) negyvenamosios paskirties pastatų rekonstravimo ir (ar) naujos statybos projekte (projektiniuose pasiūlymuose). Baigtais projektiniais pasiūlymais laikomas projektas, kuriam yra gautas statybą leidžiantis dokumentas arba užsakovo patvirtinimas (nesant prievolei gauti statybą leidžiančiam dokumentui).*** | | |
| Žymuo formulėje | **StPrtiekėjo1:** | **Kriterijaus apibūdinimas:** |
| Kriterijaus reikšmė apskaičiavimo formulėje: | *0,00 €* | *jei statinio projekto vadovas neturi papildomos statinio projekto vadovo patirties baigtame projekte atitinkamoje srityje.* |
| *2 000,00 €* | *jei statinio projekto vadovas turi patirtį papildomai bent 1 (viename) baigtame projekte atitinkamoje srityje.* |
| *5 000,00 €* | *jei statinio projekto vadovas turi patirtį papildomai bent 2 (dviejuose) baigtuose projektuose atitinkamoje srityje.* |
| *8 000,00 €* | *jei statinio projekto vadovas turi patirtį papildomai bent 3 (trijuose) baigtuose projektuose atitinkamoje srityje.* |
| *11 000,00 €* | *jei statinio projekto vadovas turi patirtį papildomai bent 4 (keturiuose) baigtuose projektuose atitinkamoje srityje.* |
| *14 000,00 €* | *jei statinio projekto vadovas turi patirtį papildomai bent 5 (penkiuose) ir daugiau baigtuose projektuose atitinkamoje srityje.* |

|  |  |  |
| --- | --- | --- |
| **2. BIM specialisto patirtis:** | | |
| ***Tiekėjo sutarties vykdymui paskirtas BIM specialistas[[2]](#footnote-2) per pastaruosius 5 metus iki pasiūlymų pateikimo dienos ėjo arba eina BIM koordinatoriaus ir (ar) BIM vadovo pareigas statinio statybos projekte (projektavimo ir (ar) rangos), kuriame yra užbaigta bent 1 (viena) statinio statybos projekto stadija (projektiniai pasiūlymai, techninis projektas, techninis darbo projektas, darbo projektas, statybos rangos darbai), ir šioje stadijoje buvo įgyvendinti visi žemiau išvardyti statinio informacinio modeliavimo (BIM) taikymo atvejai: (1) Informacinis modeliavimas; (2) Bendradarbiavimas, taikant CDE; (3) Susikirtimų patikra; (4) Ekonominiai kiekių skaičiavimai.***  *Užbaigta (įgyvendinta) statinio statybos projekto stadija laikoma, kai pateikiama pagrindžiama informacija apie projektinių pasiūlymų stadiją (parengtus projektinius pasiūlymus), techninio projekto stadiją (parengtą ir gautą statybą leidžiantį dokumentą (SLD) ar statybos rangos darbų stadiją (pabaigtus statybos rangos darbus) nurodoma informacija iš viešai pasiekiamo planuojustatau.lt registro: (1) Registracijos numeris, (2) Registracijos data, (3) Statinių adresai. Atveju, kai nėra galimybės pateikti pagrindžiančios informacijos iš viešai pasiekiamo planuojustatau.lt registro, pateikiami kiti pagrindžiantys dokumentai apie įvykdytą statinio statybos projekto stadiją, iš kurių galima būtų nustatyti, kad statinio statybos projekto stadija yra užbaigta bei nustatyti užbaigimo datą.* | | |
| Žymuo formulėje | **StPrtiekėjo2:** | **Kriterijaus apibūdinimas:** |
| Kriterijaus reikšmė apskaičiavimo formulėje | *0,00 €* | *jei BIM specialistas neturi papildomos BIM specialisto patirties projekte atitinkančiame reikalavimus.* |
|  | *2 000,00 €* | *jei BIM specialistas turi papildomą patirtį 1 (viename) baigtame projekte atitinkančiame reikalavimus.* |
|  | *4 000,00 €* | *jei BIM specialistas turi papildomą patirtį 2 (dviejuose) baigtame projekte atitinkančiame reikalavimus.* |
|  | *6 000,00 €* | *jei BIM specialistas turi papildomą patirtį 3 (trijuose) baigtame projekte atitinkančiame reikalavimus.* |
|  | *8 000,00 €* | *jei BIM specialistas turi papildomą patirtį 4 (keturiuose) ir daugiau baigtuose projektuose atitinkamoje srityje.* |
| *Pastaba: Tiekėjo pateikti duomenys dėl atitikties Pirkimo sąlygų 4 priedo 2 lentelės „Kvalifikacijos reikalavimai“ 2 punkte nustatyto kvalifikacijos reikalavimo nebus vertinami nustatant tiekėjo pasiūlymo ekonominio naudingumo vertę.* | | |

**3. TIEKĖJO SIŪLOMA REIKŠMĖ:**

|  |  |  |
| --- | --- | --- |
| **Siūlomas specialistas** | **Siūloma reikšmė**  **(įvykdytų objektų skaičius)** | **Atitiktį patvirtinantys dokumentai** |
| Statinio projekto vadovo patirtis: | *Įrašo tiekėjas* | 1. Pagrindinių per pastaruosius 3 metus suteiktų paslaugų sąrašas (Pirkimų sąlygų 8 priedo 1 priedėlis), kuriame nurodytas paslaugų aprašymas, teikimo datos ir paslaugų gavėjai (tiek viešieji, tiek privatieji). 2. Vadovo įgaliojimas/įsakymas eiti pareigas sąraše nurodytiems objektams. 3. Statybos leidimo kopija. |
| BIM specialisto patirtis: | *Įrašo tiekėjas* | 1. Pagrindinių per pastaruosius 5 metus suteiktų paslaugų sąrašas (Pirkimų sąlygų 8 priedo 1 priedėlis), kuriame nurodytas paslaugų aprašymas, teikimo datos ir paslaugų gavėjai (tiek viešieji, tiek privatieji). 2. Įsakymas ir (ar) kitas dokumentas dėl arba BIM koordinatoriaus, arba BIM specialisto, arba BIM vadovo paskyrimo, ir (ar) kiti pagrindžiantys dokumentai, iš kurių būtų galima nustatyti, kad arba BIM koordinatorius, arba BIM specialistas, arba BIM vadovas ėjo, arba šiuo metu eina atitinkamas pareigas šiame projekte. 3. Užpildytas Pirkimo sąlygų 4 priedo 2 priedėlis „Tiekėjo specialisto gebėjimų ir pajėgumų deklaracija“ (kiekvienam įvykdytam objektui pildomas atskiras priedas), pasirašytas pasitelkiamo specialisto, nurodant deklaracijos užpildymo datą, ir jame nurodytus pagrindžiančius dokumentus ir (ar) informaciją. Perkančioji organizacija turi teisę prašyti papildomų, nepateiktų dokumentų, pagrindžiančių dalyvio pasiūlyme deklaruotą specialisto patirtį ir kreiptis į užsakovus dėl gautos informacijos patvirtinimo. |

**PASTABOS:**

* Visi siūlomi specialistai už kuriuos skiriami balai privalo būti įvardinti Pirkimo sąlygų 4 priedo 3 priedėlyje „Tiekėjo vadovaujančio personalo sąrašas“, bei atitinkamai pateikti Pirkimo sąlygų 4 priede nurodyti dokumentai.
* Jei Tiekėjas lentelėje nurodys neteisingą kriterijaus reikšmę, Perkančioji organizacija vertins reikšmę, apskaičiuotą pagal tiekėjo pateiktuose dokumentuose nurodytus duomenis.
* **Jei tiekėjas pasiūlys daugiau nei vieną patirtį turintį specialistą, bus vertinama didžiausia vieno iš siūlomų specialistų patirtis.**
* **Perkančioji organizacija, vertindama siūlomo statinio projekto vadovo patirtį, balus skirs ne daugiau kaip už 5 reikalavimus atitinkančius projektus. Jei tiekėjas nurodys daugiau kaip 5 projektus, skaičiuojant šio kriterijaus reikšmę bus vertinama, kad tiekėjas pasiūlė maksimalų reikalavimus atitinkančių projektų skaičių (5).**
* **Perkančioji organizacija, vertindama siūlomo BIM specialisto patirtį, balus skirs ne daugiau kaip už 4 reikalavimus atitinkančius projektus. Jei tiekėjas nurodys daugiau kaip 4 projektus, skaičiuojant šio kriterijaus reikšmę bus vertinama, kad tiekėjas pasiūlė maksimalų reikalavimus atitinkančių projektų skaičių (4).**
* **Jei tiekėjas neužpildys lentelėje prašomų reikšmių ir/ar nepateiks reikalavimus atitinkančių duomenų, tokiu atveju už šį kriterijų bus skiriama 0 balų.**
* **Atkreipiame dėmesį, kad pagrindinio personalo patirtis yra kokybės kriterijus, dėl šio kriterijaus vertinimo tiekėjo pateiktų dokumentų tikslinimas (naujos informacijos pateikimas) – nėra galimas, todėl ekonominio naudingumo kriterijų vertinimas bus atliekamas pagal tiekėjų pasiūlymuose pateiktą informaciją ir vertinant kartu su pasiūlymu pateiktus informaciją patvirtinančius dokumentus.**
* **Tiekėjų pateikti duomenys dėl ekonominio vertinimo (siūlomų specialistų patirtis ir kvalifikacija) negalės būti vertinama atitikčiai nustatytiems kvalifikacijos reikalavimams.**

# 4. Informavimas APIE VERTINIMO REZULTATUS

4.1. Visiems dalyviams pranešime apie sudarytą pasiūlymų eilę ir laimėjusį pasiūlymą nurodomi kiekvieno pasiūlymo kokybės kriterijų balai, pasiūlymų kainos, pasiūlymų kainų balai ir bendras kiekvieno pasiūlymo ekonominio naudingumo balas.

1. Vertinant tiekėjo pasiūlymo ekonominį naudingumą bus vertinamas Pirkimo sąlygų 4 priedo 2 lentelės „Kvalifikacijos reikalavimai“ 1.1 papunktyje nurodytą kvalifikacijos reikalavimą atitinkantis tiekėjo siūlomas specialistas. [↑](#footnote-ref-1)
2. Vertinant tiekėjo pasiūlymo ekonominį naudingumą bus vertinamas Pirkimo sąlygų 4 priedo 2 lentelės „Kvalifikacijos reikalavimai“ 2 punkte nurodytą kvalifikacijos reikalavimą atitinkantis tiekėjo siūlomas specialistas. [↑](#footnote-ref-2)