PATVIRTINTA:

Viešojo pirkimo komisijos

202\_\_\_ m. \_\_\_\_\_\_\_\_ \_\_ d. protokolu

# Infrastruktūros valdymo agentūra

# Atviras konkursas (VPĮ)

# KITOS PASKIRTIES INŽINERINIŲ STATINIŲ (AVIACIJOS BAZĖS TERITORIJOS PERIMETRO TVOROS (II ETAPO)) LAKŪNŲ G. 3, ŠIAULIŲ M. SAV. STATYBOS PROJEKTO PROJEKTAVIMO PASLAUGOS TAIKANT STATINIO INFORMACINĮ MODELIAVIMĄ

1. BENDROSIOS NUOSTATOS   
   
 1.1. Perkančioji organizacija Infrastruktūros valdymo agentūra, juridinio asmens kodas 188743887, adresas Giedraičių g. 41-101, LT-09303 Vilnius, Lietuva (toliau - perkančioji organizacija), vykdydama šį viešąjį pirkimą numato įsigyti pirkimo sąlygų 1 priede „2024 m. balandžio 4 d. programinė užduotis aviacijos bazės teritorijos perimetro tvoros (II etapo) statybos projektiniams pasiūlymams rengti Nr. 21VL-16“ ir pirkimo sąlygų 2 priede „2024 m. rugsėjo 12 d. programinės užduoties Nr. 21VL-16 (patvirtintos 2024 m. balandžio 4 d.) aviacijos bazės teritorijos perimetro tvoros (II etapo) statybos projektiniams pasiūlymams rengti pakeitimo Nr. 21VL-52“ nurodytą pirkimo objektą.   
 1.2. Šis viešasis pirkimas atliekamas vadovaujantis Lietuvos Respublikos viešųjų pirkimų įstatymu (toliau-VPĮ), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos VPĮ.   
 1.3. Vadovaujantis VPĮ 17 str. 5 d., Teikėjas ir jo subteikėjai, ūkio subjektai, kurių pajėgumais remiasi tiekėjas, privalo būti registruotas (jeigu tiekėjas ar subtiekėjas yra fizinis asmuo-nuolat gyvenantys) Europos sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje Pasaulio prekybos organizacijos sutartį dėl viešųjų pirkimų ir kitus tarptautinius susitarimus, kurie yra privalomi valstybėms narėms.

1.4. Vadovaujantis Viešųjų pirkimų įstatymo 37 straipsnio 8 dalimi, tiekėjo siūlomos prekės/įrenginiai (įskaitant jų gamintojus), paslaugos ir darbai privalo nekelti grėsmės nacionaliniam saugumui. Perkančioji organizacija, veikianti gynybos srityje, sprendžia, ar tiekėjo siūlomos prekės/įrenginiai (įskaitant jų gamintojus), paslaugos ar darbai kelia grėsmę nacionaliniam saugumui, įvertinusi kompetentingų institucijų pateiktą informaciją.

1.5. Vadovaujantis Viešųjų pirkimų įstatymo 47 straipsnio 8 dalimi, tiekėjas privalo neturėti interesų konflikto, galinčio neigiamai paveikti pirkimo sutarties vykdymą. Perkančioji organizacija, veikianti gynybos srityje, laiko, kad tiekėjas turi interesų konfliktą, galintį neigiamai paveikti pirkimo sutarties vykdymą, jeigu ji turi kompetentingų institucijų informacijos, kad tiekėjas, jo subtiekėjai ar ūkio subjektai, kurių pajėgumais remiamasi, ar juos kontroliuojantys asmenys turi interesų, galinčių kelti grėsmę nacionaliniam saugumui.

1.6. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

1.7. Išankstinis skelbimas apie pirkimą nebuvo skelbtas.   
 1.8. Pirkimo dokumentų sudedamoji dalis yra skelbimas apie pirkimą, todėl perkančioji organizacija didžiosios dalies skelbime esančios informacijos šiame dokumente pakartotinai neteikia.   
 1.9. Šis tarptautinis pirkimas vykdomas atviro konkurso būdu naudojantis Centrinės viešųjų pirkimų informacinės sistemos priemonėmis (toliau - CVP IS). Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu https://viesiejipirkimai.lt. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

1.10. Pateikiant pasiūlymą, tiekėjas patvirtina, kad sutinka su pirkimo sąlygose nustatytomis tolesnėmis pirkimo procedūromis ir būsimos sutarties sąlygomis.

1.11. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ 4.1 papunkčiu. Aplinkos apaugos kriterijai nustatyti Pirkimo sąlygų 4 priedo „Tiekėjų pašalinimo pagrindai, reikalaujami kvalifikacijos reikalavimai ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ skyriuje „Vadybos sistemos standartai“ ir Pirkimo sąlygų 3 priede „Viešojo pirkimo sutarties projektas“.

1.12. Tiesioginį ryšį su tiekėjais CVP IS priemonėmis įgaliotas palaikyti perkančiosios organizacijos atstovė Ivona Šriupša, tel. +370 706 84 477, el. p. [ivona.sriupsa@kam.lt](mailto:ivona.sriupsa@kam.lt).

2. PIRKIMO OBJEKTAS   
   
 2.1. Šio pirkimo objektas yra Kitos paskirties inžinerinių statinių (tvoros, vidaus kelio, praleidimo punkto ir inžinerinių tinklų) Lakūnų g. 3, Šiaulių m. sav. projektinių pasiūlymų (įskaitant būtinus tyrimus), taikant statinio informacinį modeliavimą (angl. *Building Information Modelling*, toliau – BIM), bei techninės užduoties techniniam darbo projektui parengimo paslaugos.

2.2. Šis pirkimas nėra skaidomas į pirkimo dalis dėl toliau nurodomos(-ų) priežasties(-čių):

2.2.1. Dėl pirkimo objekto skaidymo į dalis atsirastų neracionalaus lėšų panaudojimo rizika, atsirastų tikimybė, kad paslaugas teiks skirtingi Tiekėjai, todėl būtų neįmanoma pasiekti darbų nuoseklumo, užtikrinti jų atlikimo terminų laikymosi.

2.2.2. Pirkimą skaidyti į dalis netikslinga, kadangi vienas konkurso laimėtojas galės lygiagrečiai, siekiant optimalaus darbų terminų įgyvendinimo, vykdyti projektavimo darbus ir suteikti inžinerines paslaugas, t. y. savalaikiai atlikti geodezinius matavimus bei teikti kitas sutartyje numatytas inžinerines paslaugas.

2.2.3.Dėl pirkimo objekto skaidymo į dalis pirkimo sutarties vykdymas taptų sudėtingas techniniu požiūriu, kadangi atliekant darbus keliems skirtingiems Tiekėjams būtų sudėtinga suderinti darbų atlikimą tarpusavyje, o taip pat pasidalinti atsakomybę dėl darbų metu kylančių rizikų (nekokybiškai atlikti darbai, įtemptas darbų grafikas ir jo nesilaikymas ir kt.). Perkant darbus iš vieno Tiekėjo yra efektyviau ir racionaliau naudojamos perkančiosios organizacijos lėšos bei greičiau ir efektyviau sprendžiamos iškilusios problemos. 2.3. Pasiūlymas turi būti pateiktas visai pirkimo sąlygų techninėje specifikacijoje nurodytai apimčiai, neskaidant jos smulkiau.   
 2.4. Reikalavimai pirkimo objektui nurodyti pirkimo sąlygų 1 priede „2024 m. balandžio 4 d. programinė užduotis aviacijos bazės teritorijos perimetro tvoros (II etapo) statybos projektiniams pasiūlymams rengti Nr. 21VL-16“, pirkimo sąlygų 2 priede „2024 m. rugsėjo 12 d. programinės užduoties Nr. 21VL-16 (patvirtintos 2024 m. balandžio 4 d.) aviacijos bazės teritorijos perimetro tvoros (II etapo) statybos projektiniams pasiūlymams rengti pakeitimo Nr. 21VL-52“ ir 3 priede „Viešojo pirkimo sutarties projektas“. Pirkimo sąlygų 1 ir 2 prieduose galimai nurodyti (jei yra) konkretūs modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, ar prekių ženklai, patentai, tipai, konkreti kilmė ar gamyba, yra tik informacinio pobūdžio ir tiekėjas nėra įpareigotas siūlyti ir/ar naudoti konkrečių gamintojų produkciją, o standartai gali būti taikomi lygiaverčiai nurodytiems. 2.5. Paslaugų atlikimo apimtis:

2.5.1. Būtini atlikti tyrimai (inžineriniai geodeziniai, geologiniai ir geotechniniai ir kt. tyrinėjimai);

2.5.2. Projektinių pasiūlymų parengimas;

2.5.3. Techninės užduoties parengimas ir suderinimas.

2.6. Atliekant projektavimo paslaugas turi būti sukurtas, naudojamas ir atnaujinamas statinio informacinis modelis visą Sutarties vykdymo laikotarpį. Detalesni Užsakovo informacijos ir statinio informacinio modeliavimo reikalavimai pateikti Pirkimo sąlygų 2 priedo 6 priede.

2.7. Tiekėjo įsipareigojimų įvykdymo vieta yra tiekėjo buveinės adresu. Parengta projektinė dokumentacija pristatoma adresu: Infrastruktūros valdymo agentūra, Giedraičių g. 41-101, Vilnius.

2.8. Sutarčiai taikoma fiksuotos kainos kainodara.   
 2.9. Perkančiosios organizacijos sprendimo neatlikti pirkimo naudojantis centralizuotų pirkimų katalogu argumentai: CPO taikomi vertinimo kriterijai neatitinka Perkančiosios organizacijos poreikio, nes taikomi tik socialiniai kriterijai.

3. TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA   
   
 3.1. Perkančioji organizacija tikrins tiekėjo ir ūkio subjektų, kurių pajėgumais remiasi tiekėjas siekdamas pagrįsti atitikimą kvalifikaciniams reikalavimams, pašalinimo pagrindų, kurie nurodyti pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ nebuvimą. Tiekėjas ir subtiekėjai, kurių pajėgumais remiasi tiekėjas pagrįsdamas atitikimą pirkimo sąlygose nurodytiems kvalifikaciniams reikalavimams, kartu su pasiūlymu turi pateikti užpildytą pirkimo sąlygų 6 priedą „Europos bendrasis viešųjų pirkimų dokumentas (EBVPD)“ pagal VPĮ 50 straipsnyje nustatytus reikalavimus. EBVPD pildomas jį įkėlus į Viešųjų pirkimų tarnybos interneto svetainę https://ebvpd.eviesiejipirkimai.lt/espd-web/ ir užpildžius bei atsisiuntus pateikiamas su pasiūlymu. Atskirą EBVPD pildo tiekėjas, kiekvienas tiekėjų grupės narys (jeigu pasiūlymą teikia tiekėjų grupė), kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį. Fiziniams asmenims, kuriuos tiekėjas ketina įdarbinti pirkimo laimėjimo atveju ir kurių pajėgumais tiekėjas remiasi pagal VPĮ 49 straipsnį, EBVPD pildyti nereikia. Tikrinimas atliekamas šia tvarka:   
 3.1.1. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji: turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis; šiuos dokumentus jau turi iš ankstesnių pirkimo procedūrų.   
 3.1.2. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą kartu su pasiūlymu. Pašalinimo pagrindų nebuvimą pagrindžiančių dokumentų prašoma ir jie tikrinami tik galimo laimėtojo, išskyrus atvejus, kai perkančioji organizacija pasiūlymų vertinimo metu nusprendžia kitaip. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą tik tuo atveju, jeigu tai būtina siekiant užtikrinti tinkamą pirkimo procedūros atlikimą.   
 3.1.3. Perkančioji organizacija netikrina subtiekėjų ar ūkio subjektų, kurių pajėgumais tiekėjas nesiremia, pašalinimo pagrindų.   
 3.1.4. Perkančioji organizacija, vadovaudamasi VPĮ 46 straipsnio 10 dalimi, gali nepašalinti tiekėjo iš pirkimo procedūros, jei tiekėjas atitinka šiame straipsnyje numatytas sąlygas.   
 3.1.5. Jei tiekėjas negali pateikti kurių nors pašalinimo pagrindų nebuvimą pagrindžiančių dokumentų reikalaujamų pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija ar oficialia tiekėjo deklaracija Viešųjų pirkimų įstatymo 51 straipsnio 3 dalyje nustatytais atvejais ir tvarka.   
 3.1.6. Užsienio valstybės tiekėjas, išskyrus tiekėją, kuris yra registruotas Lietuvos Respublikos Užsienio reikalų ministerijos interneto puslapyje adresu: https://keliauk.urm.lt/gyvenantiems-uzsienyje/konsulines-funkcijos-lietuvos-pilieciams/dokumentu-legalizavimas-ir-tvirtinimas-pazyma-apostille/valstybes-kuriu-isduoti-oficialus-dokumentai-atleidziami-nuo-legalizavimo-ar-tvirtinimo-pazyma-apostille nurodytose valstybėse, pateikia legalizuotus Apostille pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ nurodytus dokumentus. Legalizavimas atliekamas, vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).   
 3.2. Tiekėjas, dalyvaujantis pirkime, turi atitikti pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ nurodytus kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų. Tiekėjas pasiūlyme turi deklaruoti atitikimą kvalifikaciniams reikalavimams kartu su pasiūlymu pateikdamas EBVPD. Kvalifikaciją pagrindžiančių dokumentų prašoma ir jie tikrinami tik galimo laimėtojo, išskyrus atvejus, kai perkančioji organizacija pasiūlymų vertinimo metu, vadovaujantis pirkimo sąlygų 3.2.3 punktu, nusprendžia kitaip. Tiekėjas gavęs perkančiosios organizacijos pranešimą, kad jo pasiūlymas gali būti pripažintas laimėjusiu, privalo pateikti pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ nurodytus kvalifikaciją pagrindžiančius dokumentus, laikantis šių reikalavimų:   
 3.2.1. Tiekėjo pateikti duomenys ir dokumentai pasiūlymo ekonominio naudingumo vertinimui nebus vertinami dėl atitikties pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ nurodytiems kvalifikaciniams reikalavimams.

3.2.2. Keliami reikalavimai tiekėjo kvalifikacijai ir atitikčiai kokybės vadybos sistemos ir (arba) aplinkos apsaugos vadybos sistemos standartų reikalavimams (jei taikomi), turi būti įgyti iki pasiūlymų pateikimo termino pabaigos (susipažinimo su pasiūlymais dienos).   
 3.2.3. Perkančioji organizacija nereikalauja iš tiekėjo pateikti dokumentų, patvirtinančių atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis ar šiuos dokumentus jau turi iš ankstesnių pirkimo procedūrų.   
 3.2.4. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.   
 3.2.5. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas, neprivalo teikti Europos bendrojo viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamomis priemonėmis.   
 3.3. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

3.4. Savo pasiūlyme tiekėjas turi nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti.

3.5. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

4. TIEKĖJŲ GRUPĖS DALYVAVIMAS PIRKIMO PROCEDŪROSE, RĖMIMASIS KITŲ ŪKIO SUBJEKTŲ PAJĖGUMAIS   
   
 4.1. Jei pirkimo procedūrose dalyvauja tiekėjų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja tiekėjų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).   
 4.2. Perkančioji organizacija nereikalauja, kad tiekėjų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši tiekėjų grupė įgautų tam tikrą teisinę formą. 4.3. Tiekėjas gali remtis kitų ūkio subjektų pajėgumais siekdamas atitikti pirkimo dokumentuose perkančiosios organizacijos nustatytus kvalifikacijos reikalavimus: reikalavimą turėti specialų leidimą arba būti tam tikrų organizacijų nariu (tik norminiuose teisės aktuose nustatytais atvejais ir apimtimi); finansinio ir ekonominio pajėgumo reikalavimus; techninio ir profesinio pajėgumo reikalavimus. Šiais ūkio subjektais laikomi ir fiziniai asmenys, kurie pirkimo laimėjimo ir pirkimo sutarties sudarymo atveju bus įdarbinti tiekėjo ar jo pasitelkiamo ūkio subjekto. Tiekėjas, pageidaujantis remtis kitų ūkio subjektų pajėgumais, privalo juos nurodyti pasiūlyme.   
 4.4. Paslaugų teikimo ar darbų įsigijimo atvejais, perkančiajai organizacijai nustačius kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų.   
 4.5. Remdamasis kitų ūkio subjektų pajėgumais, tiekėjas neatsižvelgia į tai, koks teisinis ryšys sieja tiekėją ir tą ūkio subjektą, kurio pajėgumais jis remiasi. Galimos įvairios naudojimosi kitam subjektui priklausiančiais ištekliais formos, pavyzdžiui: subranga, konsorciumas, rėmimasis dukterinių (patronuojamųjų) įmonių pajėgumais, naudojimasis asmenų, tiesiogiai nedalyvaujančių pirkimo procedūrose pajėgumais (šių asmenų įrankiais, įrenginiais, techninėmis priemonėmis) ir panašiai.   
 4.6. Tiekėjas remiasi tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą perkančiajai organizacijai pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu. Tokiomis pačiomis sąlygomis tiekėjų grupė gali remtis tiekėjų grupės dalyvių arba kitų ūkio subjektų pajėgumais. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pagal Viešųjų pirkimų įstatymo 46 straipsnį perkančiosios organizacijos nustatytą pašalinimo pagrindą, perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu.   
 4.7. Galimybę pasinaudoti kitų ūkio subjektų ištekliais, reikalingais atitinkamos pirkimo sutarties vykdymui, tikrina perkančioji organizacija. Tiekėjas turi pateikti dokumentus, įrodančius tokių išteklių prieinamumą. Įrodymui pateikiamos pirkimo sutarčių ar kitų dokumentų kopijos, kurios patvirtintų, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.   
 4.8. Tais atvejais, kai tiekėjas remdamasis ekonominiais ir (arba) finansiniais pajėgumais sumuoja visų ūkio subjektų pajėgumus, perkančioji organizacija reikalauja, kad visų tų ūkio subjektų atsakomybė būtų solidari. Įrodymui pateikiamos sutarčių ar kitų dokumentų kopijos, patvirtinančios, kad ūkio subjektai, kurių pajėgumais remiamasi, įsipareigoja solidariai atsakyti už tiekėjo įsipareigojimų pagal pirkimo sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.

4.9. Duomenis apie subrangovus bei dokumentus, įrodančius, kad pasitelkiami subrangovai tenkina jiems keliamus kvalifikacijos reikalavimus ir dokumentus, įrodančius, kad nėra tokių subrangovų pašalinimo pagrindų, turi pateikti įgaliotas bendrą pasiūlymą pateikti tiekėjas. Į CVP IS priemonėmis pateiktus klausimus atsako įgaliotas bendrą pasiūlymą pateikti tiekėjas, kuris kartu pateikia savo ir kitų tiekėjų grupės narių dokumentus, pagrindžiančius pašalinimo pagrindų nebuvimą ir atitikimą keliamiems kvalifikacijos reikalavimams.

5. PASIŪLYMŲ RENGIMAS, PATEIKIMAS, KEITIMAS   
   
 5.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba tiekėjų grupės dalyvis dalyvauja teikiant kelis pasiūlymus, visi tokie pasiūlymai bus atmesti. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kito tiekėjo, pateikusio pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.   
 5.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.   
 5.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, xlsx, docx ir kt.).   
 5.4. Pasiūlymas turi būti pateiktas iki CVP IS nurodyto pasiūlymų pateikimo termino pabaigos.   
 5.5. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

5.6. Tiekėjas prisiima visas išlaidas, susijusias su pasiūlymo rengimu ir įteikimu, perkančioji organizacija nėra atsakinga ar įpareigota dėl šių išlaidų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.   
 5.7. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Jei atitinkami dokumentai yra išduoti kita, nei reikalaujama kalba, turi būti pateiktas tinkamai patvirtintas vertimas į lietuvių kalbą. Tinkamu vertimu yra laikomas vertimas, kuris yra patvirtintas vertėjo (tiekėjo arba vertimo biuro darbuotojo) parašu ir/ar vertimo biuro (tiekėjo) antspaudu (jeigu turi) arba tiekėjo vadovo arba jo įgalioto asmens parašu (Pateikiami skenuoti dokumentai elektroninėje formoje). Siūlomų prekių atitikimą keliamus techninius reikalavimus apibūdinančių normatyvinių dokumentų (standartų, techninių sąlygų ir kt.) vertimo nereikia, jeigu jie išduoti anglų kalba. 5.8. Pasiūlymas turi galioti ne trumpiau nei **150 dienų** nuo konkurso pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.   
 5.9. Pasiūlyme nurodomi įkainiai/kaina pateikiami eurais. Apskaičiuojant įkainį/kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo įkainius/kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui. **Įkainiai/kainos visuose pasiūlymo dokumentuose turi būti įrašomos apvalinant dviem skaitmenimis po kablelio.**

5.10. Į pasiūlymo kainą turi būti įskaityti visi mokesčiai (įskaitant PVM, išskyrus 14.3 punkte nurodytus atvejus) ir visos tiekėjo išlaidos, galinčios turėti įtakos kainai. Tais atvejais, kai pagal galiojančius teisės aktus tiekėjui nereikia mokėti PVM, tiekėjas siūlo kainas be PVM ir privalo nurodyti priežastis, dėl kurių jis PVM nemoka.

5.11. Teikdamas pasiūlymą, tiekėjas į siūlomą kainą/įkainį turi įskaičiuoti visas išlaidas ir visus mokesčius, turi prisiimti riziką už visas išlaidas, kurias, teikdamas pasiūlymą ir laikydamasis pirkimo dokumentuose nustatytų reikalavimų, privalėjo įskaičiuoti į bendrą pasiūlymo kainą.

5.12. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą paskelbiama CVP IS ir pranešama prie pirkimo CVP IS prisijungusiems tiekėjams.  
 5.13. Pasiūlymas turi būti pateikiamas CVP IS priemonėmis, kurį turi sudaryti užpildyta pasiūlymo forma parengta pagal pirkimo sąlygų 5 priedą ir šie pasiūlymo priedai:   
 5.13.1. Jungtinės veiklos sutarties kopija (jeigu pasiūlymą teikia ūkio subjektų grupė).   
 5.13.2. Įgaliojimas pateikti pasiūlymą (jeigu pasiūlymą pateikia ne tiekėjo vadovas).   
 5.13.3. Užpildytas Europos bendrasis viešųjų pirkimų dokumentas (EBVPD) parengtas pagal pirkimo sąlygų priedą.   
 5.13.4. Dokumentai reikalaujami pirkimo sąlygų 8 priede „Kokybės kriterijai ir jų vertinimas“.   
 5.13.5. Galimybę pasinaudoti kitų ūkio subjektų ištekliais patvirtinantys dokumentai (jei tiekėjas remiasi kitų ūkio subjektų kvalifikacija).

5.13.6. **Tiekėjo deklaracija (Pirkimo sąlygų 8 priedas).** Iš Tiekėjo prašoma pateikti deklaraciją (pirkimo sąlygų 8 priedas „Nacionalinio saugumo reikalavimų atitikties deklaracija“). Jeigu perkančiajai organizacijai kyla abejonių dėl Tiekėjo nurodytos informacijos teisingumo, perkančioji organizacija prašys Tiekėjo pateikti informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus priimtinus dokumentus. Šių dokumentų gali paprašyti bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

5.14. Tiekėjo pasiūlymą sudaro CVP IS priemonėmis pateiktos informacijos ir dokumentų visuma. 5.15. Tiekėjas pasiūlymo formoje turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu (taip pat žr. https://vpt.lrv.lt/uploads/vpt/documents/files/LT\_versija/E\_vedlys/4\_convenience/VPI\_20str.pdf). Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Jei tiekėjas nenurodo konfidencialios informacijos, laikoma, kad pasiūlymas yra nekonfidencialus.   
 5.16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.   
 5.17. Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti neprarasdamas teisės į savo pasiūlymo galiojimo užtikrinimą.   
   
 6. PASIŪLYMŲ ŠIFRAVIMAS   
   
 6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:   
 6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.   
 6.1.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).   
 6.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).   
   
 7. PASIŪLYMŲ GALIOJIMO UŽTIKRINIMAS   
   
 7.1. **Pasiūlymo galiojimas užtikrinamas 2 (dviejų) proc. nuo pasiūlymo kainos Eur be PVM netesybomis (bauda).**

7.2. Pateikdamas pasiūlymą teikėjas įsipareigoja perkančiajai organizacijai sumokėti 7.1 punkte nurodyto dydžio netesybas (baudą) įvykus bent vienai šių sąlygų:

7.2.1. dalyvis atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų), nors pasiūlymo galiojimo terminas dar nebus pasibaigęs;

7.2.2. laimėjęs viešąjį pirkimą dalyvis atsisako pasirašyti pirkimo sutartį pagal šiose sąlygose pateiktas pirkimo sutarties pagrindines sąlygas. Jei iki perkančiosios organizacijos nurodyto laiko jis nepasirašo pirkimo sutarties, laikoma, kad dalyvis atsisakė pasirašyti pirkimo sutartį;

7.2.3. dalyvis, kurio pasiūlymas laimėjo viešąjį pirkimą, nepateikia pirkimo sutarties sąlygų įvykdymo užtikrinančio dokumento (jeigu reikalaujama).

8. PAVYZDŽIŲ PATEIKIMAS   
   
 8.1. Siūlomo pirkimo objekto pavyzdžiai nereikalaujami.   
   
 9. PIRKIMO DOKUMENTŲ PAAIŠKINIMAS IR PATIKSLINIMAS   
   
 9.1. Tiekėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus.   
 9.2. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio ar pirkimo objekto keisti nebus galima.

9.3. Perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 9 dienoms iki pasiūlymų pateikimo termino pabaigos.   
 9.4. Tiekėjo prašymu, (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 6 dienoms iki pasiūlymų pateikimo termino pabaigos, jei jų paprašyta laiku. Paaiškinimai ar pataisymai yra neatsiejama pirkimo dokumentų dalis.   
 9.5. Pirkimo dokumentų paaiškinimai ir patikslinimai skelbiami CVP IS priemonėmis kartu su kitais pirkimo dokumentais ir siunčiami prašymą pateikusiam bei visiems prie pirkimo prisijungusiems tiekėjams, neatskleidžiant prašymą pateikusio tiekėjo tapatybės.   
 9.6. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (pataisyti) pirkimo dokumentus pranešant prie pirkimo prisijungusiems tiekėjams ir paskelbiant CVP IS priemonėmis. Negali būti daromi tokie esminiai pirkimo sąlygų pakeitimai, dėl kurių pirkimo procedūra būtų pritraukusi daugiau dalyvių.   
 9.7. Tuo atveju, kai pataisoma skelbime apie pirkimą paskelbta informacija (jei taikomas), perkančioji organizacija privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.   
 9.8. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.   
 9.9. Perkančioji organizacija nerengs susitikimų su tiekėjais dėl pirkimo dokumentų paaiškinimo.   
 9.10. Perkančioji organizacija nerengs pirkimo objekto apžiūros.   
   
 10. SUSIPAŽINIMAS SU GAUTAIS PASIŪLYMAIS   
   
 10.1. Pirminis susipažinimas su CVP IS priemonėmis pateiktais tiekėjų pasiūlymais vyks 30 min. po CVP IS nurodytos pasiūlymų pateikimo termino pabaigos.   
 10.2. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.   
   
 11. PASIŪLYMŲ NAGRINĖJIMAS   
   
 11.1. Konkursui pateiktus pasiūlymus nagrinėja ir vertina Komisija. Pasiūlymai nagrinėjami, vertinami ir palyginami konfidencialiai, nedalyvaujant pasiūlymus pateikusių tiekėjų atstovams. Komisijos posėdžiuose stebėtojai nedalyvauja.   
 11.2. Šiame pirkime bus taikoma Viešųjų pirkimų įstatymo 59 straipsnio 4 dalyje nurodyta galimybė pirmiausia vertinti dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų, ar šio dalyvio kvalifikacija atitinka nustatytus reikalavimus ir, jeigu taikytina, ar šis dalyvis laikosi kokybės vadybos sistemos ir (arba) aplinkos apsaugos vadybos sistemos standartų.   
 11.3. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija privalo nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą.

11.4. Pasiūlymai tikslinami, papildomi arba paaiškinami vadovaujantis Pasiūlymų patikslinimo, papildymo ar paaiškinimo taisyklėmis, patvirtintomis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 (aktualios redakcijos).

11.5. Perkančioji organizacija gali prašyti tiekėjų patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą/įkainio (-ių) (jeigu taikoma įkainių sutartis) arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos/ įkainio (-ių) (jeigu taikoma įkainių sutartis). Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.   
 11.5. Kai pateiktame pasiūlyme nurodoma neįprastai maža kaina, Komisija raštu CVP IS priemonėmis prašo tiekėjo pateikti reikalingas pasiūlymo detales, įskaitant kainos sudedamąsias dalis ir skaičiavimus.

11.6. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, perkančioji organizacija turi teisę prašyti tiekėjo, kad jis pirkimo komisijai parodytų atitinkamų dokumentų originalus.

11.7. Perkančioji organizacija turi teisę bet kuriuo metu pareikalauti iš tiekėjo pateikti pagrindžiančius dokumentus, kad nėra sąlygų, numatytų VPĮ 45 straipsnio 21 dalyje. Tiekėjas privalo pateikti Perkančiosios organizacijos prašomus dokumentus ne vėliau kaip per 5 darbo dienas nuo prašymo gavimo dienos.

11.8. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas. Taikant šią nuostatą, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir perkančioji organizacija pirkimo dokumentuose nėra nurodžiusi pirkimui skirtų lėšų sumos, išskyrus atvejus, kai atmetami visi gauti pasiūlymai. Ši nuostata netaikoma, jeigu perkančioji organizacija ketina pasinaudoti VPĮ 63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo apie pirkimą.

11.9. Prieš nustatydama laimėjusį pasiūlymą, perkančioji organizacija reikalaus, kad ekonomiškai naudingiausią pasiūlymą pateikęs dalyvis pateiktų aktualius dokumentus, patvirtinančius jo pašalinimo pagrindų nebuvimą ir atitiktį kvalifikacijos reikalavimams, bei iš pirkimo dalyvio, kurio pasiūlymas pagal pirkimo dokumentuose nustatytus kriterijus turėtų būti pripažintas laimėjusiu, reikalaus pateikti užpildytą Pirkimo sąlygų 4 priedo 1 priedėlį „Informacija apie tiekėją (subtiekėją, subrangovą, sutartinai veikiantį asmenį**)**“ ir jame nurodytus dokumentus bei informaciją. Ketinimų protokolus (ar kitokius susitarimus) su pasiūlyme nurodytais subtiekėjais turės pateikti taip pat tik ekonomiškai naudingiausią pasiūlymą pateikęs dalyvis.

12. ELEKTRONINIS AUKCIONAS

12.1. Elektroninis aukcionas nerengiamas.

13. PASIŪLYMŲ ATMETIMO PRIEŽASTYS   
   
 13.1. Pasiūlymas atmetamas, jeigu:   
 13.1.1. yra bent vienas Viešųjų pirkimų įstatymo 46 straipsnyje (pirkimo sąlygų 4 priedas „Tiekėjų pašalinimo pagrindai, reikalaujami kvalifikacijos reikalavimai ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“) nustatytas tiekėjo pašalinimo pagrindas;   
 13.1.2. pasiūlymas neatitinka pirkimo dokumentuose nustatytų reikalavimų, kaip pvz., siūlomos ne pilnos apimties paslaugos, pasiūlymas pateiktas ne perkančiosios organizacijos nurodytomis elektroninėmis priemonėmis ir pan.;   
 13.1.3. pasiūlymą pateikęs dalyvis neatitinka nustatytų kvalifikacijos reikalavimų (pirkimo sąlygų 4 priedas „Tiekėjų pašalinimo pagrindai, reikalaujami kvalifikacijos reikalavimai ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“);   
 13.1.4. dalyvio pasiūlyta kaina yra per didelė ir perkančiajai organizacijai nepriimtina;   
 13.1.5. dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo;   
 13.1.6. pateiktame pasiūlyme nurodyta kaina yra neįprastai maža ir dalyvis, perkančiosios organizacijos prašymu, nepateikia tinkamų kainos pagrįstumo įrodymų;   
 13.1.7. dalyvis, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;   
 13.1.8. perkančiosios organizacijos prašymu, kaip numatyta Viešųjų pirkimų įstatymo 45 straipsnio 3 dalyje, nepatikslino, nepapildė, nepaaiškino ar nepateikė dokumentų ar duomenų dėl tiekėjo pašalinimo pagrindų nebuvimo, atitikties kvalifikacijos reikalavimams, tiekėjo įgaliojimo asmeniui pasirašyti pasiūlymą, jungtinės veiklos sutarties.   
 **13.1.9. kai kompetentingos institucijos pateikia informacijos, kad tiekėjas, jo subtiekėjas, ūkio subjektas, kurio pajėgumais tiekėjas remiasi ar gamintojas (įskaitant jo valdymo organus, akcininkus, teikiamų paslaugų, tiekiamų prekių, įrangos ypatybes, ar atliekami darbai) kelia grėsmę nacionaliniam ar kitos valstybės narės saugumui ar turi interesų konfliktą, galintį neigiamai paveikti pirkimo sutarties vykdymą ir taip sukelti grėsmę nacionaliniam saugumui. Perkančioji organizacija visais atvejais gali laikyti, kad tiekėjas kelia grėsmę nacionaliniam ar kitos valstybės narės saugumui, jeigu ji gauna kompetentingų institucijų pateiktą tai patvirtinančią informaciją;**

**13.1.10. jei, perkančiajai organizacijai ar pirkimo vykdytojui paprašius, tiekėjas nepateikia konkurso sąlygų 4 priedo 1 priedelyje nurodytų dokumentų.**

13.1.11.Perkančiosios organizacijos prašymu tiekėjui nepateikus pirkimo sąlygų 5.13.6. ir 11.7 punktuose nurodytų dokumentų;

13.1.12. paaiškėjus aplinkybėms, atitinkančioms bent vieną iš VPĮ 45 straipsnio 21 dalyje išvardintų sąlygų.

13.1.13. tiekėjo pasiūlymas neatitinka sutarties (pirkimo sąlygų 3 priedas) nuostatų.

13.1.14. jei, vadovaujantis VPĮ 17 str. 5 d., tiekėjas ir jo subtiekėjai, ūkio subjektai, kurių pajėgumais remiasi tiekėjas, nėra registruotas (jeigu tiekėjas ar subtiekėjas yra fizinis asmuo-nuolat gyvenantys) Europos sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje Pasaulio prekybos organizacijos sutartį dėl viešųjų pirkimų ir kitus tarptautinius susitarimus, kurie yra privalomi valstybėms narėms.

13.1.15. tiekėjas neatitinka reikalavimų, susijusių su nacionaliniu saugumu.

13.1.16. pasiūlymas neatitinka kitų pirkimo dokumentuose nustatytų reikalavimų, kuriuose nurodoma, jog dėl nustatytos neatitikties dalyvio pasiūlymas bus atmetamas.

13.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.   
 13.3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų   
   
 14. PASIŪLYMŲ VERTINIMAS IR PALYGINIMAS   
   
 14.1. Perkančioji organizacija ekonomiškai naudingiausią pasiūlymą išrenka pagal kainos / sąnaudų ir kokybės santykį (pasiūlymo techninės charakteristikos vertinamos kiekybiškai), taikant pasiūlymo vertinimo kriterijus ir tvarką nurodytą pirkimo sąlygų 8 priede „Kokybės kriterijai ir jų vertinimas“.   
 14.2. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.   
 14.3. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija turi pati sumokėti pridėtinės vertės mokestį (toliau – PVM) už įsigytą pirkimo objektą iš užsienio tiekėjo į valstybės biudžetą, šis mokestis turi būti įskaičiuojamas į pasiūlymo kainą. Jei tiekėjas pateikiant pasiūlymą mokesčio neįskaičiavo, mokestį įskaičiuoja perkančioji organizacija lygindama pasiūlymus. Jei pasiūlymą pateikia Lietuvoje registruota įmonė, kuri yra ne PVM mokėtoja, vertinant pasiūlymą PVM nebus pridedamas.   
   
 15. PASIŪLYMŲ EILĖ IR LAIMĖTOJO NUSTATYMAS   
   
 15.1. Pasiūlymai eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.   
 15.2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.   
 15.3. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.   
 15.4. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.   
 15.5. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 10 kalendorinių dienų nuo pranešimo apie sprendimą sudaryti pirkimo sutartį išsiuntimo dalyviams dienos, išskyrus atvejus, kai vienintelis dalyvis yra tas, su kuriuo sudaroma pirkimo sutartis.   
 15.6. Suinteresuoti dalyviai nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiosios organizacijos pateikti laimėjusį pasiūlymą. Tokiu atveju VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. Perkančioji organizacija laimėjusį pasiūlymą suinteresuotiems dalyviams gali pateikti teikdama 15.4 punkte nurodytą informaciją.   
 15.7. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį VPĮ ir pirkimo dokumentuose nustatytomis sąlygomis, laikoma, kad jis (jie) atsisakė sudaryti pirkimo sutartį. Tokiu atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos VPĮ 45 straipsnio 1 dalyje išdėstytos sąlygos.   
   
 16. PRETENZIJŲ IR SKUNDŲ NAGRINĖJIMAS   
   
 16.1. Teikėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Ginčų nagrinėjimo tvarka numatyta Viešųjų pirkimų įstatymo VII skyriuje.   
   
 17. PIRKIMO SUTARTIES PASIRAŠYMAS IR SĄLYGOS   
   
 17.1. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia pasirašyti pirkimo sutartį.   
 17.2. Pirkimo sutarties sąlygos pateikiamos pirkimo sąlygų 3 priede „Viešojo pirkimo sutarties projektas“.   
 17.3. Atkreiptinas dėmesys, kad vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „E. sąskaita“ priemonėmis. Prisijungti prie elektroninės paslaugos „E. sąskaita“ galima interneto adresu www.esaskaita.eu arba tiekėjo pasirinktomis priemonėmis, jei teikiamos elektroninės sąskaitos faktūros, atitinka Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19). Paslaugos apmokėjimo tvarką nustato Lietuvos Respublikos finansų ministerija.   
   
 18. PIRKIMO SĄLYGŲ PRIEDAI   
   
 18.1. Prie pirkimo sąlygų pridedami šie priedai:   
 18.1.1. 1 priedas „2024 m. balandžio 4 d. programinė užduotis aviacijos bazės teritorijos perimetro tvoros (II etapo) statybos projektiniams pasiūlymams rengti Nr. 21VL-16“.   
 18.1.2. 2 priedas „2024 m. rugsėjo 12 d. programinės užduoties Nr. 21VL-16 (patvirtintos 2024 m. balandžio 4 d.) aviacijos bazės teritorijos perimetro tvoros (II etapo) statybos projektiniams pasiūlymams rengti pakeitimo Nr. 21VL-52“

18.1.3. 3 priedas „Viešojo pirkimo sutarties projektas“.   
 18.1.4. 4 priedas „Tiekėjų pašalinimo pagrindai, reikalaujami kvalifikacijos reikalavimai ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“.

18.1.4.1. 4 priedo 1 priedėlis „Informacija apie tiekėją (subtiekėją, subrangovą, sutartinai veikiantį asmenį)“.

18.1.4.2. 4 priedo 2 priedėlis „Tiekėjo specialisto gebėjimų ir pajėgumų deklaracija“;

18.1.4.3. 4 priedo 3 priedėlis „Tiekėjo vadovaujančio personalo sąrašas“.

18.1.5. 5 priedas „Pasiūlymo forma“.

18.1.6. 6 priedas „Europos bendrasis viešųjų pirkimų dokumentas (EBVPD)“.   
 18.1.7. 7 priedas „Tiekėjo deklaracija dėl atitikimo nacionalinio saugumo reikalavimams“.

18.1.8. 8 priedas „Kokybės kriterijai ir jų vertinimas“.

18.1.8.1. 8 priedo 1 priedėlis „Specialisto patirties atitikties reikalavimams lentelė“.